पाएं अपने शहर की ताज़ा ख़बरें और फ्री ई-पेपरडाउनलोड करें
अखिल भारतीय किसान सभा ने क्षेत्र में लगातार फैल रहे कोरोना संक्रमण को लेकर के जिला उपायुक्त भिवानी को एक पत्र लिखा है और सिवानी क्षेत्र में कोरोना की स्थिति को संभालने की मांग की है। इस बारे में अखिल भारतीय किसान सभा के प्रदेश सचिव दयानंद पूनिया ने कहा कि उन्होंने जिला उपायुक्त को पत्र में लिखा कि सभी गांव में बुखार ,खांसी व ज़ुकाम से ज्यादातर लोग पीड़ित हैं।
काफी गांव में तो हर घर में ज्यादातर लोग बीमारी से पीड़ित हैं ओर भय का वातावरण हैै। स्वास्थ्य विभाग की तरफ से कोई जांच नहीं की जा रही है। ज्यादातर ग्रामीण इलाकों में सरकारी अस्पताल की कोई सुविधा नहीं है अगर अस्पताल हैं तो उसमें डाक्टर नहीं है दवाइयां नहीं है। लोग जांच करवाने से डरते हैं क्योंकि प्राइवेट अस्पताल में अगर किसी को जाना पड़ जाता है तो लाखों रुपये का खर्चा आ रहा है इसलिये गरीब आदमी बीमार होते हुए भी अस्पताल जाने से डर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn